Johann Julius Walbaum

Johann Julius Walbaum nado en Wolfenbüttel (Baixa Saxonia, Alemaña) o 30 de xuño de 1724 e finado o 21 de agosto de 1799 en Lübeck, foi un médico, naturalista e taxónomo alemán.

 Traxectoria 
En Lübeck instituíu un gran gabinete de curiosidades e deuse a coñecer polas súas publicacións sobre os peixes e as tartarugas.

Foi o primeiro en describir moitas especies previamente descoñecidas de lugares remotos do planeta, tales como a barracuda (Sphyraena barracuda), salmón "Chum" (Oncorhynchus keta) do río Kamchatka en Siberia, e o curimatá-pacú (Prochilodus marggravii) do río São Francisco no Brasil.

Ademais foi o primeiro en observar a acción preventiva da utilización de luvas contra as infeccións durante a cirurxía médica (aquelas luvas estaban feitas co cego de ovellas en vez de caucho, material que aínda non fora descuberto).

O Museo de Historia Natural de Lübeck (Museum für Natur und Umwelt Lübeck), aberto en 1893, foi dotado inicialmente coa extensa colección científica de Walbaum.

 Contribución á ictioloxía 
En ictioloxía, a súa principal contribución foi a reedición do libro de Peter Artedi (1705-1735), que presenta todas as especies de peixes coñecidas na época, aumentadas por unha bibliografía posta ao día por Walbaum.Walbaum, J. J. (ed.) (1792): Petri Artedi sueci genera piscium in quibus systema totum ichthyologiae proponitur cum classibus, ordinibus, generum characteribus, specierum differentiis, observationibus plurimis: redactis speciebus 242 ad genera 52: Ichthyologiae pars 3. Ant. Ferdin. Röse: Grypeswaldiae. Describiu 200 novas especies, 43 das cales seguen a ser válidas até hoxe, segundo os criterios de Carl von Linné (entre elas, Sardina pilchardus a popular sardiña). Renomeou moitas especies creadas por Johann David Schöpf (1752-1800), Georg Wilhelm Steller (1709-1746), Thomás Pennant (1726-1798) e Stephan Petrovich Krascheninnikov (1713-1755).

Esta edición foi severamente criticada por Georges Cuvier (1769-1832) No seu Tableau historique des progrès de l'ichthyologie, depuis son origine jusqu'à nos jours (1828).. Pero a obra foi reavaliada posteriormente por Theodore Nicholas Gill (1837-1914) No seu Arrangement of the families of fishes, or classes Pisces, Marsipobranchii, and Leptocardii (1872). que recoñeceu o seu interese especialmente polas descricións de diversos xéneros descritos por outros autores.

 Lista parcial de publicacións 
 Disputatio ... de venæ sectione, 1749
 Index pharmacopolii completi cum calendario pharmaceutico, Gleditsch, Leipzig 1767-69
 Beschreibung von vier bunten Taubentauchern und der Eidergans, Lübeck 1778
 Chelonographia oder Beschreibung einiger Schildkröten nach natürlichen Urbildern, Gleditsch, Leipzig und Lübeck, 1782

 Notas 

 Véxase tamén 
 Bibliografía 
 Nicolaus Heinrich Brehmer: Dem Andenken eines geschätzten Arztes D. Johann Julius Walbaum gewidmet. Lübeck 1799
 H. P. Müller: "Der Ichthyologe und Schildkrötenforscher Johann Julius Walbaum". En: Die Heimat 50: 195-197, Neumünster 1973
 Paolo Parenti (2003): "On the Status of Species Classified in the Genus Perca by Johann Julius Walbaum (1792)", Zoological Studies, 42 (4): 491-505.

Categoría:Zoólogos de Alemaña
Categoría:Nados na Baixa Saxonia
Categoría:Nados en 1724
Categoría:Finados en 1799